Diari Oficial de la Generalitat Valenciana


Sumari del DOGV 892, del 01-09-1988 (1988/811913)

RESOLUCIÓ de 27 de juny de 1988, del Director General de l'Institut Valencià d'Administració Pública, per la qual es convoca Curs d'Elaboració i Execució de Pressuposts Locals per Programes.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   892

Data del DOGV
:   01-09-1988

Secció del DOGV
:   AUTORITATS I PERSONAL

Número del document
:   1988/811913


Data del document
:   27-06-1988

Organisme emissor
:   Institut Valencià d'Administració Pública

Tipus de document
:   Resolució

Resolució de 27 de juny de 1988, del Director General de l'Institut Valencià d'Administració Pública, per la qual es convoca Curs d'Elaboració i Execució de Pressuposts Locals per Programes.  
Tot complint el Programa d?Actuacions per a 1988 de l'Institut Valencià d?Administració Pública, a l'àrea de Formació adreçada a les Administracions Locals Valencianes, i concretament entre les emmarcades sota el títol Cursos Monogràfics (Economia), escau de realitzar un curs d'Elaboració i Execució de Pressupostos Locals per Programes.  
BASES  
Primera  
Objectiu. Actualitzar i perfeccionar els coneixements teòrics i pràctics del personal al servei de les Corporacions Locals, en relació amb les matèries pròpies dels pressuposts locals.  
Segona  
Participants. Podran participar en aquest curs el personal al servei de qualsevol Corporació Local, que ocupe llocs de treball relacionats amb el contingut del curs.  
Tercera  
Contingut. Les matèries a impartir versaran sobre els aspectes següents:  
- Planificació econòmica i pressuposts.  
- Tècniques d'elaboració pressupostària.  
- Els Pressuposts de les Entitats Locals.  
- Execució pressupostària.  
- Rendició de comptes.  
- Perspectives pressupostàries de futur.  
- Pressuposts locals en l'Estat Autonòmic.  
Quarta  
Sol·licituds. Us persones interessades hauran de formular sol·licitud mitjançant instància adreçada a l'Il·lm. Sr. Director General de l'Institut Valencià d?Administració Pública, d'acord amb el model annex d'aquesta convocatòria, que podrà ser presentada a l'Institut mateix, (c/ Museu, núm. 3, 46159 València), en els Serveis Territorials de la Conselleria d'Administració Pública d'Alacant (c/ Aguilera Cerni, 1, 03557 Alacant) i Castelló de la Plana (Plaça Cardona Vives, 1, 12934 Castelló), o bé en la forma prevista per l'article 66.3 de la Llei de Procediment Administratiu.  
A les sol·licituds hauran d'adjuntar la corresponent autorització per a assistir al Curs, de la Corporació o responsable de personal de qui depenguen.  
Cinquena  
Termini. Podran ser presentades abans del 26 d'octubre de 1988.  
Sisena  
Quota d?inscripció. Les persones seleccionades seran notificades personalment de l'admissió, fins i tot telefònicament si era necessari. Hauran de justificar l'ingrés de la matrícula del Curs, que s'estableix en 10.000 pessetes, al c/c número 089.439.721.352.5301 de la Caixa d'Estalvis Provincial de València (Oficina principal, Plaça del Mercat, 4, 46300 València) a nom de Taxes IVAP, Conselleria d'Economia i Hisenda.  
Setena  
Lloc i data de celebració. El Curs tindrà lloc als locals de l'Institut Valencià d?Administració Pública (c/ Museu, 3, 46296 València), durant els dies 7 a 15 de novembre de 1988, en sessions de mati i vesprada, amb una durada aproximada de 39 hores, que inclouen les corresponents classes pràctiques.  
Vuitena  
Participants i criteris de selecció. El nombre màxim d'assistents al Curs en serà de 40. Tindran preferència les persones que tinguen més antiguitat i que treballen en municipis menors de 50.000 habitants.  
En qualsevol cas, hom tindrà en compte que asssistesca el major nombre de Corporacions Locals.  
L?Institut Valencià d?Administració Pública, a la vista de les sol·licituds presentades, elaborarà la llista definitiva de participants, d'acord amb els criteris anteriors.  
Novena  
Certificats. Una vegada finalitzat el curs s'expedirà el corresponent certificat d'assistència, o d'aprofitament, per a la qual cosa podran establir-se, si s'escau, les oportunes proves. El Certificat d?Assistència es lliurarà als qui acrediten la permanència en més d'un 90 per 100 de les hores del Curs.  
València, 27 de juny de 1988. - El Director General: Andrés Morey Juan.  
ANNEX I  
Curs d'elaboració i execució de pressupostos locals per programes, per a personal al servei de les corporacions locals valencianes  
Dades personals.  
Sr./Sra   
Adreça   
Telèfon (treball) (particular) DNI núm   
Dades professionals.  
Corporació Local on presta serveis   
   
Situació jurídica:  
Funcionari/ària Contractat/da Habilitat/da Altres   
Unitat Administrativa   
   
Antiguitat